

**FACULTATEA DE DREPT ŞI ȘTIINŢE ADMINISTRATIVE**

**Aleea Universităţii nr.1, Constanţa E-mail: drept@univ-ovidius.ro**

 **Tel. +4 0241 694.330 Site: [www.univ-ovidius.ro/drept](http://www.univ-ovidius.ro/drept)**

**STRATEGIE DE CERCETARE A FACULTĂȚII DE DREPT ȘI ȘTIINȚE ADMINISTRATIVE 2024-2029**

**I. ARGUMENT**

Facultatea de Drept și Științe Administrative din cadrul Universității Ovidius din Constanța se constituie ca un pol de excelență academică, oferind formare superioară în domeniile dreptului și științelor administrative, prin programe de studii acreditate. Cercetarea desfășurată în cadrul Facultății este aliniată la strategiile naționale de cercetare, dezvoltare și inovare, precum și la obiectivele stabilite de Universitatea Ovidius din Constanța.

Activitatea de cercetare a Facultății se axează pe:

* Cercetare fundamentală și aplicativă, susținută prin programe de studii, parteneriate naționale și internaționale;
* Dezvoltarea competențelor practice, prin organizarea de procese simulate, participarea activă a studenților și cadrelor didactice la activități ale administrației publice locale și centrale;
* Colaborarea cu mediul socio-economic, prin desfășurarea practicii de specialitate în instituții relevante.

Pe baza acestor premise, Facultatea își propune să urmeze următoarele direcții strategice:

* Crearea unui mediu stimulativ pentru inovație și colaborare cu sectorul privat;
* Sprijinirea specializării inteligente prin atragerea partenerilor din mediul privat și dezvoltarea unei școli doctorale;
* Identificarea soluțiilor optime pentru sectorul public prin proiecte interdisciplinare;
* Selectarea sectoarelor strategice pentru dezvoltarea specializărilor Facultății.

**II. OBIECTIVELE STRATEGIEI DE CERCETARE**

Strategia Facultății este subsumată strategiei de cercetare aprobată la nivelul Universității și se aliniază obiectivelor naționale CDI (cercetare-dezvoltare-inovare) pentru perioada 2024-2029, care vizează creșterea producției științifice, dezvoltarea capitalului uman și simplificarea procedurilor administrative.

Priorități strategice:

* Priorități de specializare inteligentă;
* Priorități cu relevanță publică;
* Crearea de parteneriate strategice cu mediul academic și economic.

***II.1. Obiective generale***

* OG1: Consolidarea contribuției românești la progresul cunoașterii de frontieră prin dezvoltarea unei mase critice de cercetători, promovarea standardelor internaționale de evaluare și inițiative științifice de anvergură.
* OG2: Creșterea rolului științei în societate prin soluții inovatoare aplicabile sectorului public și privat, precum și prin furnizarea de expertiză pentru politici publice.

***II.2. Obiective specifice***

* OS1: Crearea unui mediu favorabil inițiativei private, prin consolidarea parteneriatelor și promovarea antreprenoriatului în domeniul cercetării.
* OS2: Susținerea specializării inteligente prin canalizarea resurselor în domenii de cercetare cu impact economic și inovativ.
* OS3: Orientarea cercetării spre soluționarea problemelor societale prin integrarea rezultatelor CDI în politici publice.
* OS4: Dezvoltarea excelenței și creșterea vizibilității internaționale a cercetării prin colaborări și mobilități academice.

***II.3. Obiective specifice transversale***

* OS5: Atingerea masei critice de cercetători până în 2024 pentru transformarea CDI în factor de creștere economică.
* OS6: Dezvoltarea unor organizații de cercetare performante capabile să devină actori regionali și globali, prin stimularea parteneriatelor public-private și implementarea unor modele de finanțare inovatoare.

Prin aceste direcții strategice, Facultatea de Drept și Științe Administrative își asumă rolul de promotor al excelenței academice și al inovării în domeniile dreptului și administrației publice, contribuind la progresul societății printr-o cercetare relevantă și de impact.

**Decan,**

**Prof.univ.dr. Adrian Stoica Constantin**